బోధిసత్వుడు

బోధిసత్వుడు అంటే బౌద్ధ మతంలో జాగృతి లేదా బుద్ధత్వం వైపు నడిచే వ్యక్తి.Skilling, Peter (2021). Questioning the Buddha: A Selection of Twenty-Five Sutras, Introduction, Simon and Schuster.

తొలినాటి బౌద్ధ సాంప్రదాయంలోనూ, ఆధునిక థేరవాదంలోనూ బోధిసత్వుడు లేదా బోధిసత్త అంటే బుద్ధుడు కావాలని సంకల్పం చేసుకున్నవాడు, ఇంకా సజీవుడైన మరో బుద్ధుడు కూడా అదే విషయాన్ని ధృవీకరించిన వాడు. మహాయాన బౌద్ధమతంలో, బోధిసత్వుడు అంటే సకల జీవుల ప్రయోజనం కోసం బుద్ధత్వాన్ని పొందాలనే స్వచ్ఛందమైన కోరిక (బోధిచిత్తం), కరుణతో కూడిన మనస్సును కలిగిన వాడు. మహాయాన బోధిసత్వులు ఆధ్యాత్మికంగా వీరోచిత వ్యక్తులు. వారు జాగృతిని సాధించడానికి ఘనమైన కృషి చేస్తారు. అవ్యాజమైన కరుణ వారిని నడిపిస్తుంది. వీరు నాలుగు దివ్య నివాసాలైన (బ్రహ్మవిహారాలు) ప్రేమపూర్వక దయ (మైత్రి), కరుణ, సానుభూతితో కూడిన ఆనందం (ముదితా), సమానత్వం (ఉపేక్ష) కలిగి ఉంటారు. అలాగే బోధిసత్వులకు కొన్ని ముఖ్యమైన ఆధ్యాత్మిక లక్షణాలు ఉంటాయి. ప్రజ్ఞాపరమితా ("అతీంద్రియ జ్ఞానం" లేదా "జ్ఞానం యొక్క పరిపూర్ణత") నైపుణ్యం కలిగిన సాధనాలు (ఉపాయాలు) మొదలైనవి ఈ లక్షణాలకు కొన్ని ఉదాహరణలు.Pye, Michael (1978). Skillful Means – A concept in Mahayana Buddhism. London: Gerald Duckworth & Co. Ltd. .Williams, Paul (2008). Mahayana Buddhism: The Doctrinal Foundations, pp. 50–51. Routledge.

 మూలాలు 

వర్గం:బౌద్ధ మతము